HALOGALANDI Ottar
(Kr. u. IX. század 2. fele)

Skandináviai „rénszarvasbirtokos”, utazó. Nagy Alfréd angol király észak-norvégiai hűbérese. Miként Zsirai Miklós írja, az Északi-Dvina torkolatánál, a „bjarmák” földjére lépve fölfedezte „a keleti finnek és a lappok nyelvrokonságát”. Zsirai, túlbecsülve a megfigyelés jelentőségét (a híradás lehet, hogy csak két különböző lapp nyelvjárás hasonlóságáról szól), Ottárt „a finnugor nyelvhasonlítás atyjának” tekinti, akinek megfigyeléseit az eredeti följegyzések latin fordításából részben idézi is. Az útijelentést magyarul Klima László közölte.

Irodalom:
•	Zsirai Miklós: Finnugor rokonságunk. Bp. 1937. 472−473. p.
•	Klima László: „Alfréd király Orosiusa” (Halogalandi Ottár útijelentése). In: Finnugor történeti chrestomathia I. Bp. 1999. 37−44. Lásd még az interneten: http://ludens.elte.hu/~briseis/finnugor/tortforras/orosius.html